HR Službeni list Europske unije 315

32009R0204



SLUŽBENI LIST EUROPSKE UNIJE 16.03.2009.

UREDBA KOMISIJE (EZ) br. 204/2009

od 16. ožujka 2009.

o izmjeni Uredbe Vijeća (EZ) br. 32/2000 o proširenju carinskih kvota Zajednice za proizvode od jute i kokosovih vlakana i kako bi uzele u obzir izmjene Uredbe Vijeća (EEZ) br. 2658/87 o carinskoj i statističkoj nomenklaturi i Zajedničkoj carinskoj tarifi

KOMISIJA EUROPSKIH ZAJEDNICA,

uzimajući u obzir Ugovor o osnivanju Europske zajednice,

uzimajući u obzir Uredbu Vijeća (EZ) br. 32/2000 od 17. prosinca 1999. o otvaranju i upravljanju carinskim kvotama Zajednice određenih GATT-om i ostalim carinskim kvotama Zajednice i o utvrđivanju detaljnih pravila za usklađivanje kvota i o stavljanju izvan snage Uredbe Vijeća (EZ) br. 1808/95 (1), a posebno njezin članak 9. stavak 1. točku (a) i članak 9. stavak 1. točku (b) drugu alineju,

budući da:

(1) U skladu s ponudom koju je dala na Konferenciji Ujedinjenih naroda o trgovini i razvoju (Unctad), te usporedno s općim sustavom povlastica, Europska zajednica je 1971. uvela carinske povlastice za jutu i proizvode od kokosovih vlakana podrijetlom iz pojedinih zemalja u razvoju. Spomenute su povlastice ostvarene u obliku postupnog smanjivanja stopa Zajedničke carinske tarife, te od 1978. do 31. prosinca 1994. potpune suspenzije tih stopa.

(2) Od stupanja na snagu općeg sustava povlastica 1995., Zajednica je, pored toga otvorila autonomne nulte carinske kvote Zajednice za određene količine proizvoda od jute i kokosovih vlakana. Trajanje carinske kvote otvorene za navedene proizvode prema Uredbi (EZ) br. 32/2000 produljeno je do 31. prosinca 2008. prema Uredbi Komisije (EZ) br. 2158/2005 (2).

(3) Kako je opći sustav povlastica produljen do 31. prosinca 2011. prema Uredbi Vijeća (EZ) br. 732/2008 (3) o primjeni sustava općih carinskih povlastica, režime carinskih kvota za proizvode od jute i kokosovih vlakana također treba produljiti do 31. prosinca 2011.

(4) U kombiniranoj nomenklaturi za 2009., utvrđenoj Uredbom Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (4), kako je izmijenjena Uredbom Komisije (EZ) br. 1031/2008 (5), određene oznake kombinirane nomenklature (oznake KN-a) su izmijenjene. Prilog IV. Uredbi (EZ) br. 32/2000 odnosi se na neke od tih oznaka KN-a te se stoga treba uskladiti.

(5) Stoga, Uredbu (EZ) br. 32/2000 treba sukladno tome izmijeniti.

(6) Budući da Uredba (EZ) br. 1031/2008 stupa na snagu 1. siječnja 2009., ova Uredba se primjenjuje od istoga datuma.

(7) Mjere predviđene u ovoj Uredbi u skladu su s mišljenjem Odbora za Carinski zakonik,

DONIJELA JE OVU UREDBU:

Članak 1.

Za redne brojeve 09.0107, 09.0109 i 09.0111 u petom stupcu (Razdoblje kvote) Priloga III. Uredbi (EZ) br. 32/2000 riječi „od 1.1.2006. do 31.12.2006., od 1.1.2007. do 31.12.2007. i od 1.1.2008. do 31.12.2008.” zamjenjuju se riječima „od 1.1.2009. do 31.12.2009., od 1.1.2010. do 31.12.2010. i od 1.1.2011. do 31.12.2011.”

Članak 2.

Prilog IV. Uredbi (EZ) br. 32/2000 mijenja se kako slijedi:

(a) u prvom dijelu Priloga IV. za redni broj 09.0104 oznaka KN „6406 99 80” u drugom stupcu zamjenjuje se oznakom KN „6406 99 85”;

(b) u drugom dijelu Priloga IV. oznake za redni broj 09.0104 mijenjaju se kako slijedi: i. u retku za oznaku KN „6406 10 19” briše se oznaka TARIC „10” u trećem stupcu; ii. oznake KN „6406 10 11” i „6406 10 19” u drugom stupcu zamjenjuju se oznakom KN „6406 10 10”; iii. oznaka KN „6406 99 80” u drugom stupcu zamjenjuje se oznakom KN „6406 99 85”.

Članak 3.

Ova Uredba stupa na snagu na dan objave u Službenom listu Europske unije.

Primjenjuje se od 1. siječnja 2009.

Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 16. ožujka 2009. Za Komisiju László KOVÁCS Član Komisije

(1) SL L 5, 8.1.2000., str. 1.

(2) SL L 342, 24.12.2005., str. 61.

(3) SL L 211, 6.8.2008., str. 1.

(4) SL L 256, 7.9.1987., str. 1.

(5) SL L 291, 31.10.2008., str. 1.